Grondwethof gaan sê oor geheime stemming | Maroela Media
Die konstitusionele hof sal Donderdag uitspraak lewer rakende die versoek dat die mosie van wantroue teen pres. Jacob Zuma met 'n geheime stemming plaasvind.
Dali Mpofu, vir die UDM, het tydens die hofverrigtinge aangevoer die aansoek het niks met die skeiding van magte te doen nie. "Ons sal bewys 'n geheime stemming kan nie net heeltemal verbied word nie. Ons sal bewys dit is buite die kwessie." Mpofu het verder aangevoer Baleka Mbete, die speaker van die nasionale vergadering, is verplig om 'n geheime stemming te skeduleer vir die mosie van wantroue wat deur die opposisie ingestel is.
Narend Singh, IVP-LP, het gesê sy party het al talle briewe aan Baleka Mbete, speaker van die nasionale vergadering, geskryf waarin hulle versoek het dat die mosie van wantroue met 'n geheime stemming plaasvind, maar sonder sukses.
Uitspraak word om 10:00 gelewer.
Vier kinders verloor ma in huisbrand
Almal kan spoeg, spring, skreeu, dans, huil en tjank soveel hulle wil. In my opinie is al hierdie heen-en-weef hof-toe hardlopery met allerlei sake teen die ANC en/of Zuma 'n vermorsing van tyd, energie en geld. "So much for democracy in the new South Africa" sê ek. Zuma het gekom om te bly, al is dit nie noodwendig in die vorm van Jacob Zuma nie, sal dit vir die afsienbare toekoms wees in die vorm van sy eks-vrou as die eerste vroulike president van die land, of die voortsetting van die Guptas se invloed en baie vingers in verskeie staatspartye,… Lees meer »
Hopenlik besef die Regters wat die besluit moet neem dat 'n geheime stemming die enigste manier is om van die no een skelm ontslae te raak en ons land te red. Hy, die speaker en die OB moet almal sommer waai sodat die Rand weer bietjie waarde kry.